Diari Oficial de la Generalitat Valenciana


Sumari del DOGV 6331, del 12-08-2010 (2010/9195)

Subhasta per a l'alienació d'aprofitaments ordinaris de pastos, colònies apícoles, aromàtiques i altres, a algunes forests d'utilitat pública, per a la província de València, corresponents al Pla d'Aprofitaments Forestals Secundaris per a l'any 2011.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9195


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Subhasta

Subhasta per a l'alienació d'aprofitaments ordinaris de pastos, colònies apícoles, aromàtiques i altres, a algunes forests d'utilitat pública, per a la província de València, corresponents al Pla d'Aprofitaments Forestals Secundaris per a l'any 2011. [2010/9195]  
1. Objecte de l'anunci  
Subhasta per a l'alienació d'aprofitaments ordinaris de pastos, colònies apícoles, aromàtiques i altres, a algunes forests d'utilitat pública, consorciades i de la Generalitat, per a la província de València, gestionats per la Conselleria de Medi Ambient, Aigua, Urbanisme i Habitatge, corresponents al pla de l'any 2011.  
2. Condicions generals de l'aprofitament  
Les subhastes s'adjudicaran i regiran de conformitat amb el que disposa el capítol IV del títol III de la Llei 43/2003, de forests, quant al seu contingut bàsic i l'art. 30 i següents de la Llei 3/1993, de 9 de desembre, de la Generalitat, forestal de la Comunitat Valenciana, com també en el capítol IV del títol IV del Decret 98/1995, pel qual s'aprova el Reglament forestal.  
Així mateix, és aplicable el plec general de condicions facultatives pel qual es regeix l'execució dels aprofitaments a les forests publicat en el Butlletí Oficial de la Província de València, de 5 de juliol de 1975, com també el que estableix la Llei 30/2007, de 30 d'octubre i el Reial decret legislatiu 2/2000, de 16 de juny, relatius a la contractació pública, el Decret 485/1962, de 22 de febrer, pel qual s'aprova el Reglament de forests, i en l'àmbit local el Reial decret llei 781/1986, de 18 d'abril.   
3. Condicions especials de l'aprofitament  
Aquests aprofitaments es regulen en els plans d'ordenació de recursos forestals, quan n'hi haja, i s'han d'ajustar, si és el cas, al que concretament designa el projecte d'ordenació de la forests, pla dasocràtic o instrument de gestió equivalent vigent, com també en els plecs de condicions tecnicofacultatives elaborats pels Serveis Territorials de Medi Ambient i dels plecs de condicions econòmiques elaborats per les entitats propietàries de les forests, tot això en quant no s'oposen al de condicions facultatives i segons el que estableix el Reial decret 1098/2001, de 12 d'octubre, pel qual s'aprova el Reglament general de la Llei de contractes de les administracions públiques, el Decret 485/1962, de 22 de febrer, pel qual s'aprova el Reglament de forests, la Llei 43/2003, de 21 de novembre, modificada per la Llei 10/2006, de 20 d'abril, de forests estant aquest últim a disposició dels interessats en els ajuntaments respectius, i la Llei 14/2003, de 10 d'abril, de patrimoni de la Generalitat.  
Així mateix, es regiran pel que disposa el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
Quant als aprofitaments de pastos es regirà, a més, pel que disposa la directriu de la Direcció General de Gestió del Medi Natural, de 18 de febrer de 2004, sobre els aprofitaments de pastos, en forests gestionades per la Conselleria de Medi Ambient, Aigua, Urbanisme i Habitatge, en relació amb la prevenció i tractament de la sarna sarcòptica.  
Quant als aprofitaments apícoles, es regiran, a més, pel Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana, pel Reial decret 209/2002, de 22 de febrer, pel qual s'estableixen normes d'ordenació de les explotacions apícoles i per totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte o entre en vigor durant la vigència de l'aprofitament.  
Quant als aprofitaments de trufa, es regiran, a més, per l'Ordre d'11 de setembre de 1998, de la Conselleria de Medi Ambient, per la qual es regula la recol·lecció de trufa (DOGV núm. 3345, de 6 d'octubre de 1998).  
4. Lloc i data de realització  
Les subhastes s'efectuaran en els respectius ajuntaments en els dies i l'hora que en l'annex s'expressen. Per la seua banda, les subhastes de les forests propietat de la Generalitat s'efectuaran en la seu de la Direcció Territorial de la Conselleria de Medi Ambient, Aigua, Urbanisme i Habitatge, a València, C/ Gregori Gea, 27 - 5ª planta. Cas de resultar desertes les primeres subhastes, s'efectuaran les segones sota els mateixos preus mínims de taxació, de l'annex i condicions, 10 dies després, sense previ avís.  
Cas de resultar desertes les dues subhastes, correspon a la corporació local, o la Conselleria de Medi Ambient, Aigua, Urbanisme i Habitatge, si és el cas, si no fera ús del dret de tanteig, anunciar-la novament i si estimara que han de mantenir-se les condicions tecnicofacultatives ho ha de comunicar al cap del Servei Territorial de Medi Ambient a València.  
5. Proposicions i termini de presentació  
El termini per a la presentació de les ofertes serà des de l'endemà de la publicació d'aquest anunci en el Diari Oficial de la Comunitat Valenciana fins a 7 dies abans de la realització de la subhasta corresponent.  
Els sol·licitants han de presentar l'oferta i la documentació corresponent, en els respectius ajuntaments, en el registre de la Conselleria de Medi Ambient, Aigua, Urbanisme i Habitatge, o en qualsevol de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.  
Igualment, les ofertes poden ser enviades per correu certificat, i el licitador ha de justificar la data d'imposició de l'enviament en les oficines de correus i anunciar a l'òrgan de contractació la remissió de l'oferta mitjançant tèlex, telegrama o telefax en el mateix dia.  
Sense la concurrència d'aquests requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, els deu dies naturals següents a la data indicada sense haver-se rebut l'oferta, aquesta no serà admesa en cap cas.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'administració estime fonamental per a l'oferta.  
6. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar conforme a l'article 49 de la Llei de contractes del sector públic i acrediten la seua solvència econòmica, financera i tècnica o professional i el justificant, si han constituït el depòsit provisional equivalent al 2 per cent de la taxació respectiva.  
7. Causes de resolució del contracte  
Les causes de resolució dels contractes són les que a continuació es relacionen:  
La falta d'adequació al que estableix el plec de prescripcions tècniques dels mitjans materials i personals empleats en l'execució de l'aprofitament, quan posen en perill la protecció de la massa forestal.  
L'abandó de l'execució del contracte per part de l'empresa contractista. S'entendrà produït l'abandó quan no hi haja execució o aquesta siga manifestament insuficient. En aquests casos, a la vista de l'informe de la Secció Forestal i de la importància ambiental que puga tenir l'execució de l'aprofitament, l'òrgan de contractació pot actuar, si ho estima procedent, optant per la concessió d'un termini per a la represa amb els mitjans exigibles o per la resolució del contracte.  
La comissió d'infraccions lleus, greus o molt greus de la normativa ambiental, amb independència de les sancions que figuren en aquesta.  
La falta d'esmena, en el termini atorgat en l'acte de conformitat, dels defectes observats en el terreny objecte de l'aprofitament.  
La incorrecta execució de l'aprofitament, tant durant l'execució com en l'acte de conformitat, quan s'observen danys en la massa forestal.  
La falta d'inici de l'execució del contracte en el termini màxim reflectit quan siga motivat per incompliment injustificat del contractista.  
Les causes de resolució exposades es consideren incompliments essencials de contracte imputables al contractista, i escaurà la confiscació de la garantia i la indemnització dels danys i perjudicis ocasionats, en la part que excedisquen de l'import de la garantia confiscada.  
8. Garantia definitiva  
L'adjudicatari del gaudi ha de constituir una fiança definitiva equivalent al 4 per cent de l'import total de l'adjudicació.  
9. Tribunals  
Els litigis derivats d'aquest contracte s'entenen sempre sotmesos als tribunals competents amb jurisdicció a València.  
10. Supletori  
En allò previst en aquest plec, cal ajustar-se al que disposa la Llei 30/2007, de 30 d'octubre, de contractes del sector públic.  
Els aprofitaments forestals a què es refereix aquest anunci es detallen en l'annex.  
València, 21 de juliol de 2010.- El director territorial: Vicente Collado Capilla.  
ANNEX  
Pla d'aprofitaments forestals secundaris que s'han d'efectuar a les forests d'utilitat pública, consorciades i de la Generalitat de la província de València, a càrrec d'aquesta Direcció Territorial de la Conselleria de Medi Ambient, Aigua, Urbanisme i Habitatge per a l'any 2011  
Aprofitaments apícoles  
  
Aprofitaments de bars en àrees recreatives  
  
Aprofitaments de plantes aromàtiques  
  
Aprofitaments de llaurada i sembra  
  
Aprofitaments de trufa  
  
Aprofitaments de pastos  
  
   
\* \* \* \* \* \* \* \* \* \* \* \* \*   
ANEXO  
Plan de aprovechamiento forestales secundarios a realizar en los montes de utilidad pública, consorciados y de la Generalitat de la provincia de Valencia, a cargo de esta Dirección Territorial de la Conselleria de Medio Ambiente, Agua, Urbanismo y Vivienda para el año 2011.  
Aprovechamientos apícolas  
  
Aprovechamientos de bares en áreas recreativas  
  
Aprovechamientos de plantas aromáticas  
  
Aprovechamientos de labor y siembra  
  
Aprovechamientos de trufa  
  
Aprovechamientos de pastos  
